Diari Oficial de la Generalitat Valenciana


Sumari del DOGV 8485, del 13-02-2019 (2019/1051)

Notificació de la sentència dictada en el procediment de modificació de mesures número 36/2018.
-----------------------------------------------------------------------------------------------

### Dades del document

Número de DOGV
:   8485

Data del DOGV
:   13-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1051


Organisme emissor
:   Jutjat de Violencia Sobre la Dona Número 1 de Gandia

Tipus de document
:   Edicte

Notificació de la sentència dictada en el procediment de modificació de mesures número 36/2018. [2019/1051]  
En aquest procediment de modificació de mesures definitives contencioses número 36/2018, seguit a instàncies de Florina María Aldea contra Ovidiu Nicusor Drobota, s'ha dictat la sentència que literalment diu així:  
  
«Procediment: família. Modificació de mesures supòsit contenciós número 36/2018.  
De: Florina María Aldea.  
Procuradora: Yolanda Benimeli Soria.  
Contra: Ovidiu Nicusor Drobota.  
Sentència número 31/2018  
Gandia, 16 de novembre de 2018  
Antonio Rafael Hernández Olivencia, magistrat jutge del Jutjat de Violència sobre la Dona número 1 de Gandia, he vist aquestes actuacions de judici verbal número 36/2018, entre parts, d'una, com a demandant, Florina María Aldea, representada per la procuradora Yolanda Benimeli Soria i assistida de la lletrada Alicia Montaner Sanz i, d'una altra, com a part demandada, Ovidiu Nicusor Drobota, en rebel·lia; ha sigut part el Ministeri Fiscal.  
Antecedents de fet  
Primer. La representació abans indicada, va presentar una demanda contra el demandat assenyalat en la qual, després d'exposar els fets i fonaments jurídics que estimava pertinents i que ací es donen per reproduïts, acabava sol·licitant que es dictara sentència sobre la modificació de les mesures acordades en el procediment de divorci número 3/2015, resolt per la Sentència número 27/2015, de data 29 de maig de 2015.  
  
En aquest cas es pretén modificar la pàtria potestat i el règim de visites establit a favor del pare.  
Segon. Per torn de repartiment, va correspondre a aquest jutjat l'anterior demanda, que va ser admesa a tràmit. i es va citar el demandat, el qual no la va contestar dins del termini i en la forma oporuna, i va ser declarat en rebel·lia.  
El Ministeri Fiscal va informar inicialment i es va reservar la seua posició fins a la pràctica de la prova.  
Fonaments de dret  
Primer. La part actora sol·licita la modificació de les mesures acordades en el procediment de divorci número 3/2015, resolt per la Sentència número 27/2015, de data 29 de maig de 2015. S'ha acreditat que, des de l'any 2014, el pare ha perdut tot contacte amb el menor, i no ha tingut cap tracte ni comunicació amb aquest, ni l'ha visitat ni ha donat cap senyal de comunicar o relacionar-se amb ell ni ha complit cap de les obligacions imposades en la sentència de divorci ni de les més elementals que són immanents a la seua condició de pare, amb la qual cosa, ateses aquestes circumstàncies, no s'adverteix cap obstacle per a privar el demandat de la seua pàtria potestat, que radicarà en exclusiva en la mare, Florina María Aldea; es priva el pare de la pàtria potestat sobre el fill [...] perquè la mare, amb la seua sola intervenció i firma, puga adoptar totes les decisions relatives al menor que comprén la pàtria potestat.  
  
Respecte de l'economia, es manté el que disposa la sentència de divorci.  
  
Segon. No pertoca imposar les costes, atesa l'especial naturalesa dels assumptes de família.  
Vistos els preceptes esmentats i la resta d'aplicació,  
  
Dispose  
Estime íntegrament la demanda formulada per Florina María Aldea contra Ovidiu Nicusor Drobota, i pertoca la modificació, en el sentit contingut en el fonament de dret primer, de les mesures acordades en el procediment de divorci número 3/2015, resolt per la Sentència número 27/2015, de 29 de maig de 2015. Sense costes.  
  
  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació davant d'aquest jutjat, per a l'Audiència Provincial de València, dins del termini de vint dies, comptadors des de l'endemà de la notificació d'aquesta, d'acord amb el que disposa l'article 458 de la Llei d'enjudiciament civil (segons redacció donada per Llei 37/2011, de 10 d'octubre).  
  
Així ho dispose, mane i firme Antonio Rafael Hernández Olivencia, magistrat jutge titular del Jutjat de Violència sobre la Dona número 1 de Gandia i partit. En done fe.»  
  
Diligència. A continuació es compleix el que s'ha acordat i es notifica aquesta resolució a les parts per mitjà de la seua representació processal de forma personal. En done fe. La lletrada de l'Administració de justícia.  
  
I atés que el demandat, Ovidiu Nicusor Drobota, es troba en parador ignorat, expedisc aquest edicte a fi que li valga de notificació de forma deguda.  
  
Gandia, 21 de novembre de 2018.- El lletrat de l'Administració de justícia: Carmen Pellicer Verdú.